**BALVU NOVADA PAŠVALDĪBA**

**BALVU NOVADA DOME**

|  |
| --- |
| Reģ.Nr 90009115622., Bērzpils iela 1A, Balvi, Balvu novads, LV-4501,  tālrunis +371 64522453, e-pasts: dome@balvi.lv |

Balvos

**PIELIKUMS**

Balvu novada domes

2025.gada 22.maija

lēmumam (prot. Nr.\_\_\_, \_\_\_.§)

**Paskaidrojuma raksts**

**par Balvu novada domes 2025.gada 22.maija saistošo noteikumu Nr.\_\_\_/2025 “Grozījumi Balvu novada domes 2024.gada 23.maija saistošajos noteikumos Nr.10/2024 “Balvu novada pašvaldības nolikums””projekts**

|  |  |
| --- | --- |
| **Paskaidrojuma raksta sadaļa** | **Informācija** |
| 1. Mērķis un nepieciešamības pamatojums | Atbilstoši Pašvaldību likuma 49.panta pirmajai daļai pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju. Saistošie noteikumi “Grozījumi Balvu novada domes 2024.gada 23.maija saistošajos noteikumos Nr.10/2024 “Balvu novada pašvaldības nolikums”” (turpmāk – saistošie noteikumi) izstrādāti ar mērķi grozīt 2024.gada 23.maija saistošos noteikumus Nr.10/2024 “Balvu novada pašvaldības nolikums“ (turpmāk – nolikums):   1. 2023.gada 28.decembrī Balvu novada dome pieņēma lēmumu “Par Viduču pamatskolas likvidāciju”, kas paredzēja ar 2024.gada 31.jūliju likvidēt Viduču pamatskolu, līdz ar to ir nepieciešams veikt izmaiņas nolikumā un no nolikuma 15.punktā uzskaitītā pašvaldības iestāžu saraksta svītrot pašvaldības iestādi “Viduču pamatskola”; 2. 2024.gada 28.martā Balvu novada dome pieņēma lēmumu “Par Viļakas Mūzikas un mākslas skolas un Baltinavas Mūzikas un mākslas skolas likvidāciju” uz kā pamata ar 2024.gada 31.jūlija tika likvidētas pašvaldības iestādes “Viļakas Mūzikas un mākslas skola” un “Baltinavas Mūzikas un mākslas skola”, līdz ar to ir nepieciešams veikt izmaiņas nolikumā un no nolikuma 15.punktā uzskaitītā pašvaldības iestāžu saraksta svītrot augstāk minētās divas pašvaldības iestādes; 3. Balvu novada dome 2024.gada 28.novembrī pieņēma lēmumu Nr.538 “Par sabiedrības ar ierobežotu atbildību SIA “Balvu Namsaimnieks” izveidošanu”. Lēmums paredz izveidot sabiedrību ar ierobežotu atbildību, kuras darbības mērķis ir ūdensapgādes un kanalizācijas pakalpojumu sniegšana un daudzdzīvokļu māju kopīpašuma apsaimniekošana. Sabiedrība tiek izveidota, likvidējot Balvu novada pašvaldības aģentūru “SAN-TEX”. Saskaņā ar 2025.gada 27.februāra Balvu novada domes lēmumu “Par Balvu novada pašvaldības aģentūras “SAN-TEX” likvidāciju un tās funkciju nodošanu” Balvu novada pašvaldības aģentūra “SAN-TEX” darbību izbeigs ar 2025.gada 1.jūniju, līdz ar to grozījumi paredz ar 2025.gada 1.jūniju svītrot no nolikuma 15.49.apakšpunktu, savukārt nolikuma 18.punktu papildināt ar jaunu 18.7. apakšpunktu; 4. 2024.gadā tika reorganizēta SIA “ZAAO” apvienošanas ceļā, ar SIA “AP Kaudzītes”, reģ.Nr.44103026358, pievienošanu, kur SIA “ZAAO”ir iegūstošā sabiedrība, bet SIA “AP Kaudzītes” pievienojamā sabiedrība. Pēc apvienošanas pievienojamā sabiedrība, t.i. SIA “AP Kaudzītes”, beidza pastāvēt bez likvidācijas procesa, un visi tās aktīvi, tiesības un saistības tika nodotas iegūstošajai sabiedrībai, t.i. SIA “ZAAO”, kas turpina pastāvēt. Ņemot vērā minēto, ir nepieciešams veikt izmaiņas nolikuma 18.4.apakšpunktā, no pašvaldības kapitālsabiedrību saraksta svītrojot SIA “AP Kaudzītes”; 5. saskaņā ar sabiedrības ar ierobežotu atbildību “Viļakas Veselības aprūpes centrs”, Reģ.Nr. 42403025230, dibinātāja - Balvu novada pašvaldības 2024.gada 26.septembra Balvu novada domes lēmumu Nr.438 “Par SIA “Viļakas Veselības aprūpes centrs” likvidēšanu” (sēdes protokols Nr.14, 33.§) šobrīd notiek likvidācijas process. Saskaņā ar Komerclikuma 322.panta sesto daļu, likvidācijas laikā sabiedrības firmai pievieno vārdu "likvidējamā". Ievērojot iepriekš minēto, ir nepieciešamas izmaiņas nolikuma 18.2.apakšpunktā, papildinot to ar vārdu “likvidējamā”; 6. saskaņā ar 2025.gada 1.aprīļa Uzņēmumu reģistra lēmumu ir mainīts biedrības “Eiroreģions “Pleskava, Livonija”” nosaukums uz biedrība “Eiroreģions “Livonija””, līdz ar to jāveic grozījumi nolikuma 24.2.apakšpunktā.   Ministru kabineta 2009.gada 3.februāra noteikumu Nr.108 “Normatīvo aktu projektu sagatvošanas noteikumi” 186.punkts nosaka, lai izdarītu grozījumus pašvaldību saistošajos noteikumos, sagatvo pašvaldību saistošo noteikumu projektu. |
| 2. Fiskālā ietekme uz pašvaldības budžetu | 2.1. Saistošo noteikumu izpildei jaunas institūcijas vai darba vietas netiek veidotas, izmaiņas plānots veikt apstiprinātā Pašvaldības budžeta ietvaros.  2.2. Saistošo noteikumu fiskālās ietekmes prognoze uz pašvaldības budžetu:   * + 1. nav ietekmes uz ieņēmumu daļu;     2. nav ietekme uz izdevumu daļu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. sociālā ietekme - nav ietekmes;  3.2. ietekme uz vidi - nav ietekmes;  3.3. ietekme uz iedzīvotāju veselību - nav ietekmes;  3.4. ietekme uz uzņēmējdarbības vidi pašvaldības teritorijā - nav ietekmes;  3.5. ietekme uz konkurenci - nav tiešas ietekmes. |
| 4. Ietekme uz administratīvajām procedūrām un to izmaksām | 4.1. institūcija, kurā privātpersona var vērsties saistošo noteikumu piemērošanā - Balvu novada Centrālā pārvalde;  4.2. saistošo noteikumu projekts neparedz obligātas papildu darbības privātpersonām;  4.3. saistošo noteikumu projekts neparedz izmaksas saimnieciskās darbības veicējiem, fiziskajām personām, nevalstiskā sektora organizācijām un budžeta finansētām institūcijām administratīvo procedūru veikšanai. |
| 5. Ietekme uz pašvaldības funkcijām un cilvēkresursiem | Nav būtiskas ietekmes uz pašvaldības funkcijām un cilvēkresursiem. |
| 6. Informācija par izpildes nodrošināšanu | 6.1. Izpildes nodrošināšanai jaunu institūciju izveide nav nepieciešama.  6.2. Izpildes nodrošināšana tiks veikta apstiprinātā Balvu novada pašvaldības budžeta ietvaros. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Ar saistošajiem noteikumiem noteiktās prasības ir samērīgas attiecībā pret ieguvumiem, ko sniedz saistošo noteikumu mērķa sasniegšana. Saistošo noteikumu izpilde tiks īstenota apstiprinātā Pašvaldības budžeta ietvaros. Pašvaldības izraudzītie līdzekļi ir leģitīmi un rīcība ir atbilstoša normatīvajiem aktiem. |
| 8**.** Izstrādes gaitā veiktās konsultācijas ar privātpersonām un institūcijām | Noteikumu izstrādes procesā nav notikušas konsultācijas ar privātpersonām un institūcijām. Atbilstoši Pašvaldības likuma 46.panta trešajā daļā noteiktajai kārtībai saistošo noteikumu projekts tika publicēts pašvaldības tīmekļa vietnē: www.balvi.lv, sadaļā "Aktualitātes" – "Sabiedrības līdzdalība" – "Saistošo noteikumu projekti" sabiedrības viedokļa noskaidrošanai laika periodā no [25.04.2025.](https://likumi.lv/ta/id/350066-valmieras-novada-pasvaldibas-nolikums/redakcijas-datums/2024/01/26) līdz 09.05.2025.  Norādītajā termiņā sabiedrības viedokļa noskaidrošanas ietvaros sabiedrības viedokļi ir/nav saņemti. |

Domes priekšsēdētājs Sergejs Maksimovs